CELEX: 32022D0967
Language: lt
Date: 1655078400000
Title: Tarybos sprendimas (ES) 2022/967 2022 m. birželio 13 d. dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu, kiek tai susiję su ES ir Moldovos Respublikos asociacijos darbotvarkės priėmimu

2022 6 22   
               
               
                  LT
               
               
                  Europos Sąjungos oficialusis leidinys
               
               
                  L 166/130
               
            
         TARYBOS SPRENDIMAS (ES) 2022/967
         2022 m. birželio 13 d.
         dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu, kiek tai susiję su ES ir Moldovos Respublikos asociacijos darbotvarkės priėmimu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimas (1) (toliau – Susitarimas) buvo pasirašytas 2014 m. birželio 27 d. ir įsigaliojo 2016 m. liepos 1 d.;
                  
               
                     (2)
                  
                  
                     pagal Susitarimo 436 straipsnio 1 dalį Asociacijos taryba yra įgaliota priimti rekomendacijas, kad būtų pasiekti Susitarimo tikslai;
                  
               
                     (3)
                  
                  
                     siekdamos sudaryti palankesnes sąlygas Susitarimo taikymui, Šalys susitarė parengti Asociacijos darbotvarkę, kad numatytų jų bendros veiklos kiekviename sektoriuje prioritetų sąrašą;
                  
               
                     (4)
                  
                  
                     Asociacijos taryba rašytine procedūra turi priimti rekomendaciją dėl 2021–2027 m. ES ir Moldovos Respublikos asociacijos darbotvarkės;
                  
               
                     (5)
                  
                  
                     tikslinga nustatyti poziciją, kurios Sąjungos vardu turi būti laikomasi Asociacijos taryboje, nes 2021–2027 m. ES ir Moldovos Respublikos asociacijos darbotvarke bus grindžiamas programavimas pagal Kaimynystės, vystomojo ir tarptautinio bendradarbiavimo priemonę;
                  
               
                     (6)
                  
                  
                     todėl Sąjungos pozicija Asociacijos taryboje dėl 2021–2027 m. ES ir Moldovos Respublikos asociacijos darbotvarkės priėmimo turėtų būti grindžiama Asociacijos tarybos rekomendacijos projektu,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Asociacijos taryboje, įsteigtoje Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu, kiek tai susiję su 2021–2027 m. ES ir Moldovos Respublikos asociacijos darbotvarkės priėmimu, grindžiama prie šio sprendimo pridėtu Asociacijos tarybos rekomendacijos projektu.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2022 m. birželio 13 d.
            
               
                  Tarybos vardu
               
               
                  Pirmininkas
               
               M. FESNEAU
            
         
         
            (1)  OL L 260, 2014 8 30, p. 4.
      
      
         
            
               PROJEKTAS
            
            ES IR MOLDOVOS RESPUBLIKOS ASOCIACIJOS TARYBOS REKOMENDACIJA Nr. …/2022
            … m. … … d.
            dėl ES ir Moldovos Respublikos asociacijos darbotvarkės
            ES IR MOLDOVOS RESPUBLIKOS ASOCIACIJOS TARYBA,
            atsižvelgdama į Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimą,
            kadangi:
            
                        (1)
                     
                     
                        Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimas (1) (toliau – Susitarimas) buvo pasirašytas 2014 m. birželio 27 d. ir įsigaliojo 2016 m. liepos 1 d.;
                     
                  
                        (2)
                     
                     
                        pagal Susitarimo 436 straipsnio 1 dalį Asociacijos tarybai yra įgaliota priimti rekomendacijas, kad būtų pasiekti Susitarimo tikslai;
                     
                  
                        (3)
                     
                     
                        remiantis Susitarimo 453 straipsnio 1 dalimi, Šalys turi imtis visų reikiamų bendrų ar specialių priemonių, kad įvykdytų savo prievoles pagal Susitarimą, ir turi užtikrinti, kad būtų pasiekti Susitarime nustatyti tikslai;
                     
                  
                        (4)
                     
                     
                        Asociacijos tarybos darbo tvarkos taisyklių 11 straipsnyje numatyta galimybė tarp sesijų priimti sprendimus taikant rašytinę procedūrą, jeigu abi Šalys taip susitaria;
                     
                  
                        (5)
                     
                     
                        Sąjunga ir Moldovos Respublika nusprendė stiprinti savo partnerystę susitardamos dėl 2021–2027 m. laikotarpio prioritetų, kurių tikslas – kartu siekti politinės asociacijos ir ekonominės integracijos tikslų, kaip išdėstyta Susitarime;
                     
                  
                        (6)
                     
                     
                        Susitarimo Šalys susitarė dėl 2021–2027 m. ES ir Moldovos Respublikos asociacijos darbotvarkės, kuria bus remiamas Susitarimo įgyvendinimas, teksto, daugiausia dėmesio skirdamos bendradarbiavimui siekiant drauge nustatytų bendrų interesų,
                     
                  PRIĖMĖ ŠIĄ REKOMENDACIJĄ:
            
               1 straipsnis
               Asociacijos taryba rekomenduoja, kad Šalys įgyvendintų priede išdėstytą ES ir Moldovos Respublikos asociacijos darbotvarkę (*1).
            
            
               2 straipsnis
               2017 m. rugpjūčio 19 d. patvirtinta ES ir Moldovos Respublikos asociacijos darbotvarkė pakeičiama priede išdėstyta ES ir Moldovos Respublikos asociacijos darbotvarke.
            
            
               3 straipsnis
               Ši rekomendacija įsigalioja jos priėmimo dieną.
            
            
               Priimta …
               
                  
                     Asociacijos tarybos vardu
                  
                  
                     Pirmininkas / Pirmininkė
                  
               
            
            
               (1)  ES OL L 260, 2014 8 30, p. 4.
            
               (*1)  Žr. dok. ST 6701/22 ADD 2 (http://register.consilium.europa.eu).